CELEX: 32020D0652
Language: fi
Date: 2020-05-14 00:00:00
Title: Neuvoston päätös (YUTP) 2020/652, annettu 14 päivänä toukokuuta 2020, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta

15.5.2020   
               
               
                  FI
               
               
                  Euroopan unionin virallinen lehti
               
               
                  L 153/5
               
            
         NEUVOSTON PÄÄTÖS (YUTP) 2020/652,
         annettu 14 päivänä toukokuuta 2020,
         Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali).
                  
               
                     (2)
                  
                  
                     Neuvosto korosti 25 päivänä kesäkuuta 2018 Sahelista/Malista antamissaan päätelmissä, että YTPP-toiminta on tärkeä saada alueellistettua Sahelin alueella, jotta voidaan vahvistaa tarpeen mukaan siviili- ja sotilastukea rajatylittävissä yhteistyössä ja alueellisen – erityisesti G5 Sahel -ryhmän alueen – yhteistyön rakenteissa sekä vahvistaa G5-maiden valmiuksia ja omavastuullisuutta alueen turvallisuushaasteisiin vastaamisessa.
                  
               
                     (3)
                  
                  
                     Neuvosto hyväksyi 18 päivänä helmikuuta 2019 yhteisen siviili- ja sotilasoperaation toiminta-ajatuksen YTPP:n toiminnan alueellistamisesta Sahelissa.
                  
               
                     (4)
                  
                  
                     Neuvosto hyväksyi 21 päivänä helmikuuta 2019 päätöksen (YUTP) 2019/312 (2), jolla jatkettiin EUCAP Sahel Mali -operaation voimassaoloa ja vahvistettiin sitä koskeva rahoitusohje 14 päivään tammikuuta 2021 saakka.
                  
               
                     (5)
                  
                  
                     Poliittisten ja turvallisuusasioiden komitea muutti 17 päivänä maaliskuuta 2020 EUCAP Sahel Mali -operaation operaatiosuunnitelmaa ja pääsi yhteisymmärrykseen siitä, että EUCAP Sahel Mali -operaatiolle tarkoitettuja varoja, joiden kohteena on YTPP-toiminnan alueellistaminen Sahelissa, olisi lisättävä.
                  
               
                     (6)
                  
                  
                     Päätös 2014/219/YUTP olisi muutettava tämän mukaisesti.
                  
               
                     (7)
                  
                  
                     EUCAP Sahel Mali toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2014/219/YUTP 14 artiklan 1 kohdan kuudes ja seitsemäs alakohta seuraavasti:
            
               ”EUCAP Sahel Maliin liittyviin menoihin tarkoitettu rahoitusohje 1 päivän maaliskuuta 2019 ja 14 päivän tammikuuta 2021 väliselle ajalle on 69 650 000 euroa.”
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 14 päivänä toukokuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) (EUVL L 113, 16.4.2014, s. 21).
         
            (2)  Neuvoston päätös (YUTP) 2019/312, annettu 21 päivänä helmikuuta 2019, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta (EUVL L 51, 22.2.2019, s. 29).